
Ministru kabineta rīkojums Nr. 679
Rīgā 2022. gada 5. oktobrī (prot. Nr. 51 19. §)
Par valstij piekrītošā dzīvokļa īpašuma Gustava Zemgala gatvē 80–150A, Rīgā, nodošanu Rīgas valstspilsētas pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu, 42.1, 43. pantu un 45. panta pirmo daļu Valsts ieņēmumu dienestam nodot bez atlīdzības Rīgas valstspilsētas pašvaldības īpašumā valstij piekrītošo dzīvokļa īpašumu (nekustamā īpašuma kadastra Nr. 0100 927 0325) – dzīvokli Nr. 150A (telpu grupas kadastra apzīmējums 0100 086 0438 011 150) un tam piekrītošās kopīpašuma 2094/202531 domājamās daļas no daudzdzīvokļu mājas (būves kadastra apzīmējums 0100 086 0438 011) un 2094/202531 domājamās daļas no zemes vienības (zemes vienības kadastra apzīmējums 0100 086 0438) – Gustava Zemgala gatvē 80–150A, Rīgā (turpmāk – dzīvokļa īpašums), lai saskaņā ar likuma "Par pašvaldībām" 15. panta pirmās daļas 7. un 9. punktu to izmantotu pašvaldībai noteikto funkciju īstenošanai – sociālās palīdzības (sociālās aprūpes) nodrošināšanai un palīdzības sniegšanai iedzīvotājiem dzīvokļa jautājumu risināšanā.
· 2. Rīgas valstspilsētas pašvaldībai dzīvokļa īpašumu bez atlīdzības nodot valstij, ja tas vairs netiek izmantots šā rīkojuma 1. punktā minēto funkciju īstenošanai.
· 3. Pilnvarot Rīgas valstspilsētas pašvaldību parakstīt nostiprinājuma lūgumu par īpašuma tiesību nostiprināšanu valstij uz dzīvokļa īpašumu, kā arī veikt citas nepieciešamās darbības īpašuma tiesību nostiprināšanai zemesgrāmatā.
· 4. Rīgas valstspilsētas pašvaldībai, nostiprinot zemesgrāmatā īpašuma tiesības uz dzīvokļa īpašumu:
· 4.1. nostiprināt īpašuma tiesības zemesgrāmatā uz valsts vārda Vides aizsardzības un reģionālās attīstības ministrijas personā vienlaikus ar Rīgas valstspilsētas pašvaldības īpašuma tiesību nostiprināšanu;
· 4.2. norādīt, ka īpašuma tiesības nostiprinātas uz laiku, kamēr Rīgas valstspilsētas pašvaldība nodrošina šā rīkojuma 1. punktā minēto funkciju īstenošanu;
· 4.3. ierakstīt atzīmi par aizliegumu atsavināt dzīvokļa īpašumu un apgrūtināt to ar hipotēku.
· 5. Šā rīkojuma 4.3. apakšpunktā minēto aizliegumu – apgrūtināt dzīvokļa īpašumu ar hipotēku – nepiemēro, ja dzīvokļa īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.

